Vädama oja
Vädama oja (ka Vedama oja) on oja Harjumaal Lääne-Harju vallas Hatu ja Änglema külas. 0,6 km suudmest suubub vasakult ojja Änglema oja. Oja lähe on Läänemaa Suursoo maastikukaitsealal. Oja suubub vasakult Vihterpalu jõkke (5,9 km suudmest). Oja on heledaveeline ja vähese orgaanilise aine sisaldusega avalik veekogu, mille piiranguvöönd on 100 m. Vädama oja keskkonnaregistri kood on VEE1103200.